

A TOP\_PLUSZ-2.1.1-21-GM1-2022-00017 számú, „Önkormányzati tulajdonú épület energetikai korszerűsítése Fertőendréden” című projekthez kapcsolódó tájékoztató

Fertőendréd Község Önkormányzata támogatási kérelmet nyújtott be 2022. januárjában a TOP Plusz 2.1.1-21 jelű, Önkormányzati épületek energetikai korszerűsítése című pályázati konstrukcióra "Önkormányzati tulajdonú épület energetikai korszerűsítése Fertőendréden" címmel.

A TOP\_PLUSZ-2.1.1-21-GM1-2022-00017 azonosító számú projekt 2022. június 7-én kelt Támogatói döntés értelmében összesen 62 990 900 Ft vissza nem térítendő Európai Uniós támogatásban részesült, a Támogató a Miniszterelnökség Területfejlesztési Operatív Programok Irányító Hatósága. A támogatás mértéke 100%, mely az Európai Regionális Fejlesztési Alapból és hazai központi költségvetési előirányzatból finanszírozott.

A projekt Széchenyi Terv Plusz program keretében valósul meg. A projektmegvalósítás tervezett időtartama 2022.05.01-2024.04.30.

A fejlesztés célja az Önkormányzat tulajdonában álló, a Fertőendréd, Iskola utca 1. szám alatt található és 1993-ban épült korábban iskolaépületként, jelenleg közösségi térként funkcionáló épület energetikai korszerűsítése és projektarányos akadálymentesítése.

A projekt energetikai korszerűsítési tevékenységeinek köszönhetően az épület energetikai besorolása EE (átlagosnál jobb) kategóriájú lesz, az éves primer energiafelhasználása 94,13 MWh/a értékre csökken, a CO2 kibocsátás éves értéke mindössze 18,36 tonna lesz. A fejlesztés tartalmaz egy 4 kWp névleges teljesítményű napelemes rendszer telepítését is, mellyel az épület a felhasznált elektromos energiát illetően önellátóvá válik.

A tervezett felújítási tevékenységeket követően az épületben található közösségi tér egész évben alkalmassá válik a helyi civil szervezetek számára munkájuk megszervezésére, a klubéletet folytatására.